Document ID: 32009R0548

KOMISSION ASETUS (EY) N:o 548/2009,
annettu 24 päivänä kesäkuuta 2009,
neuvoston asetuksen (EY) N:o 1234/2007 soveltamista koskevista yksityiskohtaisista säännöistä kaseiinin ja kaseinaattien käyttöä juustojen valmistuksessa koskevien lupien osalta annetun asetuksen (EY) N:o 760/2008 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 121 artiklan i alakohdan yhdessä sen 4 artiklan kanssa,
sekä katsoo seuraavaa:
(1)
Asetuksen (EY) N:o 1234/2007 100 artiklassa, sellaisena kuin se on muutettuna yhteisen maatalouspolitiikan muuttamisesta asetuksia (EY) N:o 247/2006, (EY) N:o 320/2006, (EY) N:o 1405/2006, (EY) N:o 1234/2007, (EY) N:o 3/2008 ja (EY) N:o 479/2008 muuttamalla sekä asetukset (ETY) N:o 1883/78, (ETY) N:o 1254/89, (ETY) N:o 2247/89, (ETY) N:o 2055/93, (EY) N:o 1868/94, (EY) N:o 2596/97, (EY) N:o 1182/2005 ja (EY) N:o 315/2007 kumoamalla 19 päivänä tammikuuta 2009 annetulla neuvoston asetuksella (EY) N:o 72/2009 (2), säädetään mahdollisuudesta myöntää tukea kaseiiniksi ja kaseinaateiksi jalostetulle rasvattomalle maidolle.
(2)
Asetuksen (EY) N:o 1234/2007 119 artiklaa on muutettu asetuksella (EY) N:o 72/2009, eikä ennakkolupaa kaseiinin ja kaseinaattien käyttämiseksi juuston valmistuksessa enää edellytetä, paitsi jos tukea maksetaan asetuksen (EY) N:o 1234/2007 100 artiklan mukaisesti ja komissio päättää, että kaseiinin ja kaseinaattien käyttö juuston valmistuksessa edellyttää kyseistä lupaa.
(3)
Kun kaseiiniksi ja kaseinaateiksi jalostetun yhteisössä tuotetun rasvattoman maidon tuki vahvistetaan asetuksen (EY) N:o 1234/2007 100 artiklan mukaisesti, olisi noudatettava kyseisten lupien antamista koskevia yksityiskohtaisia sääntöjä.
(4)
Komission asetuksessa (EY) N:o 760/2008 (3) vahvistetaan säännöt kaseiinin ja kaseinaattien käyttöä koskeville ennakkoluville, jotka oli annettava 119 artiklan mukaisesti ennen kuin sitä muutettiin asetuksella (EY) N:o 72/2009. Koska nykyisessä tilanteessa tuki on vahvistettu nollaksi eikä ennakkolupa ole enää pakollinen, asetuksen (EY) N:o 760/2008 soveltamisalaa olisi muutettava niiden edellytysten vahvistamiseksi, joiden mukaisesti kyseisiä sääntöjä sovelletaan.
(5)
Sen vuoksi asetusta (EY) N:o 760/2008 on tarpeen muuttaa.
(6)
Ehdotettua muutosta olisi sovellettava 1 päivästä heinäkuuta 2009, josta alkaen asetuksella (EY) N:o 72/2009 käyttöön otettuja asianomaisia muutoksia sovelletaan.
(7)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 760/2008 1 artiklan 1 kohta seuraavasti:
”1. Tässä asetuksessa vahvistetaan säännöt lupien antamiseksi kaseiinin ja kaseinaattien käyttöön juustojen valmistuksessa, kun
a)
tuki vahvistetaan asetuksen (EY) N:o 1234/2007 100 artiklan mukaisesti; ja
b)
kyseinen käyttö katsotaan juuston valmistamisen kannalta välttämättömäksi mainitun asetuksen 119 artiklan mukaisesti.
Kyseiset luvat annetaan 12 kuukaudeksi asianomaisten yritysten pyynnöstä, jos ne sitoutuvat ennakolta kirjallisesti noudattamaan tämän asetuksen 3 artiklan säännöksiä.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä kesäkuuta 2009.

Labels: 7
0
3
17